

**MARCALI KISTÉRSÉGI TÖBBCÉLÚ TÁRSULÁS**

**KÖZBESZERZÉSI SZABÁLYZAT**



Jelen Szabályzatot a Társulás Tanácsa a …/2025. (XII. 15.) sz. határozatával fogadta el, hatályos: *2025. december 15-től.*

# Általános rendelkezések

* 1. Jelen szabályzat hatálya a Marcali Kistérségi Többcélú Társulásra (a továbbiakban: Társulás), mint a közbeszerzésekről szóló 2015. évi CXLIII. törvény (a továbbiakban: Kbt.) 5. § (1) bekezdés c) pont cf) alpontja szerinti ajánlatkérőre terjed ki.. A Társulás aKbt. hatálya alá tartozó közbeszerzései lebonyolítása során, valamint a Kbt. által meghatározott, konkrét eljáráshoz nem kapcsolódó egyéb kötelezettségei teljesítése során a jelen szabályzat rendelkezései szerint köteles eljárni.
  2. Ahol e szabályzat közbeszerzési referenst említ, az alatt a közbeszerzési eljárás lebonyolításával megbízott ügyintézőt vagy közbeszerzési szakértelemmel rendelkező személyt is érteni kell, illetve az eljárásba bevont felelős akkreditált közbeszerzési szaktanácsadót (FAKSZ), vagy állami közbeszerzési szaktanácsadót (ÁKSZ) is érteni kell.

# A közbeszerzési eljárás előkészítése

## Szakértői munkacsoport

* 1. A közbeszerzési eljárás előkészítésére megfelelő – közbeszerzési, jogi, pénzügyi, közbeszerzés tárgya szerinti – szakértelemmel rendelkező tagokból álló szakértői munkacsoportot (a továbbiakban: munkacsoport) kell létrehozni. A munkacsoport tagjai a Társulás Elnöke által írásban kijelölt, megfelelő szakértelemmel rendelkező személy(ek), a felelős akkreditált közbeszerzési szaktanácsadó és/vagy az állami közbeszerzési szaktanácsadó. A kijelölt tagok személyében történő változásról a Társulás Elnöke dönt.
  2. A munkacsoport vezetője a Marcali Közös Önkormányzati Hivatal közbeszerzési referense (a továbbiakban: közbeszerzési referens), aki a közbeszerzési eljárás teljes folyamatában szervezi, koordinálja és felügyeli az egyes eljárási cselekményeket.
  3. Az előkészítésben közreműködő személyek kötelesek titoktartási és összeférhetetlenségi nyilatkozatot tenni (jelen szabályzat *1. sz. melléklet*e szerint). E nyilatkozattételi kötelezettség tekintetében közreműködő személynek kell tekinteni a munkacsoport tagjain kívül a Társulás Elnökét, valamint a Marcali Közös Önkormányzati Hivatal jegyzőjét is.
  4. A munkacsoport tagjai kötelesek figyelemmel kísérni és biztosítani a Kbt. 36. § (2) bekezdésében foglalt rendelkezések betartását. A munkacsoport bármely tagja, amennyiben közvetlenül észleli a hivatkozott rendelkezések megsértését vagy azt alapos okkal feltételezi, haladéktalanul köteles írásban jelezni a Társulás Elnökének, aki megvizsgálja a bejelentést. A Társulás Elnöke jogosult intézkedni a GVH tájékoztatásáról, és dönteni az eljárás további menetéről.
  5. A közbeszerzési eljárás során vagyonnyilatkozatot kell tenniük azoknak, akiket *az egyes vagyonnyilatkozat-tételi kötelezettségekről* szóló 2007. évi CLII. törvény – vagy belső szabály – erre kötelez.

## Bírálóbizottság

* 1. Az ajánlatok elbírálására és értékelésére legalább öttagú bírálóbizottságot kell létrehozni. A bírálóbizottság tagjainak együttesen rendelkezniük kell közbeszerzési, jogi, pénzügyi és a közbeszerzés tárgya szerinti szakmai szakértelemmel.
  2. A bírálóbizottság elnökét és tagjait a Társulás Elnöke jelöli ki úgy, hogy a bírálóbizottságban biztosítva legyen a 3. és 8. pontban említett négyféle szakértelem. A bírálóbizottság elnöke kizárólag olyan személy lehet, aki az adott eljárás előkészítő munkálataiban a munkacsoport tagjaként részt vett.
  3. A bírálóbizottság tagjai kötelesek titoktartási és összeférhetetlenségi nyilatkozatot tenni (jelen szabályzat *1. sz. melléklet*e szerint).
  4. A bírálóbizottság tagjai kötelesek figyelemmel kísérni és biztosítani a Kbt. 36. § (2) bekezdésében foglalt rendelkezések betartását. A bírálóbizottság bármely tagja, amennyiben közvetlenül észleli a hivatkozott rendelkezések megsértését vagy azt alapos okkal feltételezi, haladéktalanul köteles írásban jelezni a Társulás Elnökének, aki megvizsgálja a bejelentést. A Társulás Elnöke jogosult intézkedni a GVH tájékoztatásáról, és dönteni az eljárás további menetéről.
  5. A közbeszerzési eljárás során vagyonnyilatkozatot kell tenniük azoknak, akiket *az egyes vagyonnyilatkozat-tételi kötelezettségekről* szóló 2007. évi CLII. törvény – vagy belső szabály – erre kötelez.

## Felelős akkreditált közbeszerzési szaktanácsadó, állami közbeszerzési szaktanácsadó

* 1. A Társulás Elnöke dönt arról – különös tekintettel a beszerzési tárgyhoz szükséges különleges szakértelemre, a beszerzés nagyságára, a költséghatékonyságra -, hogy felelős akkreditált közbeszerzési szaktanácsadót és/vagy állami közbeszerzési szaktanácsadót von be az eljárásba.
  2. Amennyiben a Társulás Elnöke külsős felelős akkreditált közbeszerzési szaktanácsadót és/vagy állami közbeszerzési szaktanácsadót von be az eljárásba, köteles gondoskodni a megbízási szerződés megkötéséről, az abban foglalt megbízási díj kifizetéséről.

## Éves közbeszerzési terv

* 1. Az adott évre tervezett közbeszerzésekről a költségvetési év elején, de legkésőbb március 31. napjáig éves összesített közbeszerzési tervet kell készíteni (a továbbiakban: közbeszerzési terv), melynek elkészítéséhez a Társulás éves költségvetése összeállításában közreműködő munkatársak kötelesek információt, tájékoztatást, felvilágosítást nyújtani a közbeszerzési referensnek. A közbeszerzési tervet a Társulási Tanács fogadja el. A közbeszerzési terv nyilvános, közzétételére a Kbt. 43. §-ban foglaltak irányadók.
  2. A közbeszerzési terv módosítására a 15. pontban foglaltak alkalmazandók.
  3. A Társulás Elnöke a Közbeszerzési Tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is kezdeményezhet, ha előre nem látható okból a közbeszerzési igény megváltozott vagy egyéb változás történt. Ezen esetekben a Közbeszerzési Terv (utólagos) módosítását kell a Társulási Tanács elé terjeszteni, megfelelő indokolással ellátva.

## A szakértői munkacsoport előkészítési feladatai

* 1. A munkacsoport első lépésben az alábbi feladatokat köteles ellátni:
     1. beszerzési szükséglet meghatározása;
     2. megoldási lehetőségek mérlegelése, a szükséglet „házon belüli” megoldási lehetőségének vizsgálata;
     3. a pénzügyi lehetőségek, fedezet felmérése;
     4. a beszerzés tárgyát igénybevevő személy vagy szervezet véleményének kikérése;
     5. piackutatás, piacfelmérés, előzetes piaci konzultáció lefolytatása;
     6. a beszerzés tárgyának Kbt. szerinti besorolása;
     7. a beszerzendő teljes mennyiség meghatározása;
     8. a becsült érték meghatározása céljából a Kbt. alapján elvégzendő külön vizsgálat lefolytatása és eredménynek dokumentálása, a becsült érték összehasonlítása a rendelkezésre álló pénzügyi fedezettel;
     9. a beszerzés közbeszerzési tervvel történő összevetése, a közbeszerzési terv szükség szerinti módosítása;
     10. a Kbt. 19. §-ban foglaltak betartásának biztosítása;
     11. a beszerzésre irányadó eljárási rend meghatározása (uniós, nemzeti eljárásrend);
     12. szükség szerint a tervezett eljárásokról szóló előzetes összefoglaló tájékoztató összeállítása, közzététele;
     13. szükség esetén külsős felelős akkreditált közbeszerzési szaktanácsadó és/vagy állami közbeszerzési szaktanácsadó felkérése, illetőleg a közbeszerzés lebonyolítására alkalmas szervezet igénybevétele (ezen megbízások közbeszerzési kötelezettségének vizsgálata);s
     14. a közbeszerzési szabályzat alkalmasságának ellenőrzése az adott beszerzésre vonatkozóan, szükség esetén a szabályzat módosításának vagy az adott beszerzésre vonatkozó egyedi szabályzat készítésének kezdeményezése;
     15. a titoktartásról és összeférhetetlenségről szóló nyilatkozatok beszerzése;
     16. a lefolytatandó eljárás típusának meghatározása (pl.: nyílt, tárgyalásos stb.);
     17. a vonatkozó jogszabályi előírások összegyűjtése.
  2. A munkacsoport tagjai az előző pontban meghatározott feladatokat egymás között kiosztják. Amennyiben az előző pont *n)* pontja szerint megállapításra kerül, hogy az adott beszerzésre vonatkozóan jelen szabályzat módosítása szükséges, úgy a módosításra a munkacsoport haladéktalanul javaslatot tesz.
  3. A munkacsoport második lépésben az alábbi feladatokat köteles ellátni:
     1. az alkalmazandó értékelési szempontok, súlyszámok, aponthatárok, valamint a pontszámítási módszerek meghatározása;
     2. eshetőlegesen speciális szerződési feltételek meghatározása;
     3. ajánlati biztosíték, egyéb szerződési (teljesítési, jótállási stb.) biztosíték alkalmazása szükségességének, mértékének megállapítása;
     4. a műszaki leírás összeállítása (szükség esetén külső személy bevonásával).
  4. Az előző pont *a)-b)* pontjában foglaltak meghatározása során a közbeszerzési referens köteles figyelemmel kísérni, hogy azok nem sértik a verseny tisztasága, az esélyegyenlőség, az egyenlő bánásmód avagy a nemzeti elbánás elvét, illetőleg általában megfelelnek a Kbt. 2. §-ában és 76. §-ban foglaltaknak.
  5. A beszerzés műszaki, szakmai tartalmának a Kbt. 58. §-ában, valamint *a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló* 321/2015. (X.30.) Korm. rendeletben foglaltaknak történő megfeleléséért a közbeszerzés tárgya szerinti szakmai szakértelemmel rendelkező személy felelős.

## Az összeférhetetlenség megelőzése, feltárása és orvoslása érdekében szükséges intézkedések

22.A. A Társulás, mint ajánlatkérő köteles minden szükséges intézkedést megtenni annak érdekében, hogy megelőzze, feltárja és szükség esetén orvosolja az összeférhetetlenséget és a verseny tisztaságának sérelmét eredményező helyzeteket. Ennek érdekében az. 5. és 10. pontban meghatározott személyek, valamint az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont további személyek kötelesek titoktartási és összeférhetetlenségi nyilatkozatot tenni (jelen szabályzat *1. sz. melléklet*e szerint).

22.B. A titoktartási és összeférhetetlenségi nyilatkozatot a nyilatkozattételre köteles személyeknek az egyes közbeszerzési eljárási folyamatokhoz kapcsolódóan, az adott eljárási folyamatot – az első tényleges tevékenységet – megelőzően, az adott folyamatba való bevonásuk időpontjában szükséges megtenniük. Amennyiben az adott személy több eljárási folyamatban is részt vesz, akkor a nyilatkozatot minden folyamathoz kapcsolódóan külön-külön kell megtennie.

22.C. A nyilatkozattétel szempontjából releváns eljárási folyamatok az alábbiak:

a) az eljárás előkészítése,

b) a beérkezett részvételi jelentkezések/ajánlatok bírálata,

c) az eljárás eredményéről szóló döntés meghozatala,

d) a szerződés teljesítési szakasza.

22.D. Az eljárás előkészítésében részt vevő személy az előkészítésbe történő bevonását követően haladéktalanul köteles nyilatkozni.

22.E. A bírálatban részt vevő személy a bontást követően haladéktalanul köteles nyilatkozni.

22.F. Az eljárás eredményéről szóló döntés meghozatalában részt vevő személynek a döntéshozatali folyamat megkezdését megelőzően szükséges nyilatkoznia. Amennyiben a döntés meghozatalában részt vevő személy a döntés meghozatalát megelőzően nem kapja meg a közbeszerzési eljárás során keletkezett dokumentumokat, illetve nem vesz részt semmilyen módon az eljárás korábbi előkészítési, bírálati szakaszaiban, akkor részéről a döntést közvetlenül megelőzően is elegendő a nyilatkozat megtétele.

22.G. Amennyiben a nyilatkozattételre köteles személlyel szemben a nyilatkozattételt követően összeférhetetlenségi helyzet merül fel, az érintett személy ezt a tényt haladéktalanul, írásban köteles bejelenteni a Társulás elnökének. Amennyiben a Társulás Elnöke az érintett személy, neki a bírálóbizottság elnökéhez kell a bejelentést megtennie. A bejelentésnek tartalmaznia kell, hogy az összeférhetetlenséget milyen tény keletkeztette vagy alapozza meg, ez mikor jutott a tudomására és mennyiben befolyásolta ez a közbeszerzési eljáráshoz kapcsolódó tevékenységét.

22.H. A közbeszerzési referens köteles ellenőrizni a 22.C. pont a) és b) alpontjai alapján megtett nyilatkozatokban foglaltak valóságtartalmát az ajánlatok bontását követően – amikoris ismertté válik a részvételre jelentkezők, ajánlattevők, alvállalkozók, alkalmasság igazolásában részt vevő gazdasági szereplők személye. A 22.C. pont c) alpontja alapján megtett nyilatkozatok tekintetében az ellenőrzést a nyilatkozatok beérkezését követően, kizárólag az eljárás eredményében érintett gazdasági szereplők – a nyertes és amennyiben megnevezésre kerül, a második legkedvezőbb ajánlattevő - vonatkozásában kell elvégezni. Amennyiben a szerződés teljesítési szakaszában (22.C. pont d) alpontja) új gazdasági szereplő bevonására kerül sor (pl. alvállalkozóként), akkor az összeférhetetlenség vizsgálatát az új gazdasági szereplő vonatkozásában ismételten el kell végezni. Az ellenőrzést valamennyi esetben a <https://e-cegjegyzek.hu> honlapon elérhető adatok alapján kell elvégezni. Az ellenőrzés eredményét a közbeszerzési referens – feljegyzés készítésével – az eljárás iratanyagában dokumentálja. A gazdasági szereplők egyes eljárási cselekmények miatti esetleges változása esetén az ellenőrzést szükséges megismételni.

22.I. Amennyiben a közbeszerzési referens a 22.H. pont szerinti ellenőrzésének eredményeként összeférhetetlenség fennállásának gyanúja merül fel, akkor a közbeszerzési referens erről haladéktalanul tájékoztatja a Társulás elnökét – a Társulás elnökének érintettsége esetén a bírálóbizottság elnökét -, aki haladéktalanul intézkedik az összeférhetetlenségi helyzet kivizsgálásáról. A vizsgálat során keletkezett dokumentumokat és vizsgálat eredményét tartalmazó feljegyzést az eljárás iratanyagában dokumentálni kell. A vizsgálat eredményétől függően a Társulás elnöke – a Társulás elnökének érintettsége esetén a bírálóbizottság elnöke – dönt a szükséges intézkedésekről.

# A közbeszerzési eljárás lebonyolításának rendje

## Az eljárás megindítása, bontás, hiánypótlás

* 1. Az előkészítői feladatok elvégzését követően a közbeszerzési referens gondoskodik a közbeszerzési eljárást megindító felhívás (a továbbiakban: felhívás) és a további közbeszerzési dokumentumok elkészítéséről.
  2. A közbeszerzési dokumentumok közbeszerzési jogszabályoknak való megfelelőségét minden esetben a közbeszerzési referens igazolja (jóváhagyás). A közbeszerzési dokumentumokat akkor lehet jóváhagyni, ha mindenben megfelelnek a vonatkozó jogszabályi előírásoknak. A közbeszerzési eljárás a közbeszerzési dokumentumok jelen pont szerinti jóváhagyását követően indítható meg. E jóváhagyással egyenértékű, ha az adott eljárás közbeszerzési dokumentumait a felelős akkreditált közbeszerzési szaktanácsadó vagy az állami közbeszerzési szaktanácsadó jóváhagyással látja el (ellenjegyzi).
  3. A jóváhagyás megtörténtét követően a közbeszerzési referens haladéktalanul köteles gondoskodni az eljárás megindításáról az EKR rendszeren keresztül, illetve a jogszabályban foglalt esetekben az EKR rendszeren kívül. Az eljárás megindítását megelőzően a közbeszerzési referens köteles gondoskodni az EKR rendszer használatáért fizetendő rendszerhasználati díj és – szükség esetén – a hirdetmény ellenőrzéséért fizetendő ellenőrzési díj külön jogszabályban meghatározott mértékű összegének megfizetéséről.
  4. A közbeszerzési szakértő a közbeszerzési eljárás során az alábbi – nem teljeskörűen felsorolt – feladatokat köteles ellátni:
     1. helyiséget biztosít a konzultációkhoz,
     2. megszervezi elvégzi az ajánlatok, részvételi jelentkezések bontását (ill. az összegezés elkészítését és megküldését), amennyiben az eljárás lefolytatására nem az EKR rendszerben kerül sor, illetve mindkét esetben (ha a bontás az EKR rendszerben történik meg, illetve akkor is, ha azon kívül) gondoskodik a bontási jegyzőkönyv elkészítéséről és megküldéséről,
     3. elkészíti – szükség esetén a beszerzés tárgya szerinti szakember szakmai támogatásával – a bírálóbizottsági ülés(ek) jegyzőkönyvét, valamint az egyes eljárási cselekmények jegyzőkönyvét,
     4. az ajánlattevők részére kiegészítő tájékoztatást nyújt, szükség esetén részt vesz a

helyszíni bejáráson,

* + 1. megszervezi és koordinálja a tárgyalásokat, beleértve a technikai feltételek biztosítását is,
    2. elkészíti az eljárás valamennyi dokumentumát (értesítések, meghívók, tájékoztatók, jegyzőkönyvek, jelenléti ívek stb.),
    3. gondoskodik az eljárás során keletkezett dokumentumok teljes körű feltöltéséről az EKR rendszerbe, illetve azok megfelelő tárolásáról, őrzéséről,
    4. ellátja a jelen szabályzatban a feladatkörébe utalt közzétételi feladatokat (Kbt. 37.§, 43. §), szükség esetén az informatikai feladatokért felelős személy közreműködésével,
    5. elvégzi az ajánlattevők, közös ajánlattevők, továbbá az egyéb eljárási szereplők (pl. alvállalkozó, kapacitásait rendelkezésre bocsátó) kizáró okokra, illetőleg alkalmasságára vonatkozó vizsgálatát,
    6. a rendelkezésre álló elektronikus nyilvántartásokban ellenőrzi az ajánlattevőkre vonatkozó egyes tényeket, adatokat – különösen a kizáró okok fennállásának hiányát -, az ellenőrzés eredményét a bírálati jegyzőkönyvben dokumentálja,
    7. amennyiben szabálytalanságot észlel a munkacsoport vagy a bírálóbizottság munkájában, köteles jelezni a Társulás Elnökének,
    8. super userként gondoskodik az EKR rendszerben kötelező valamennyi konkrét eljáráshoz kapcsolódó ajánlatkérői feladat ellátásáról.
  1. A közbeszerzési referens az ajánlattételi határidő lejártának időpontjára megszervezi és levezeti a felhívásra beérkezett ajánlatok, részvételi jelentkezések bontását, amennyiben a bontásra az EKR rendszeren kívül kerül sor.
  2. A bontást követően a közbeszerzési referens – a munkacsoport tagjainak bevonásával – haladéktalanul megkezdi a beérkezett részvételi jelentkezéseknek, ajánlatoknak a felhívásban és a közbeszerzési dokumentumokban meghatározott formai és tartalmi szempontból való előzetes vizsgálatát. A kizáró okok vizsgálatát a Kbt., illetőleg a *közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról* szóló 321/2015. (X.30.) Korm. rendelet előírásai szerint köteles elvégezni. Az ajánlattevők alkalmasságának vizsgálatát szintén ezen jogszabályi előírások alapján kell elvégezni.
  3. Az ajánlatok formai és tartalmi vizsgálatát követően a munkacsoport dönthet a Kbt. 71-72. §-ban foglalt eljárási cselekményekről, amennyiben indokolt azok lefolytatása a bírálóbizottság első ülését megelőzően.
  4. A közbeszerzési referens gondoskodik a 29. pont szerinti eljárási cselekményekhez kapcsolódó értesítés(ek) EKR-en keresztül történő kiküldéséről.

## A bírálóbizottság feladat- és munkarendje

* 1. A bírálóbizottság ülésének megszervezéséről, összehívásáról a közbeszerzési referens gondoskodik.
  2. A bírálóbizottság feladata az ajánlatok - szükség esetén a hiánypótlás, felvilágosítás vagy indokolás megadását követő - formai és tartalmi vizsgálata, Kbt. szerinti elbírálása és értékelése, a bírálóbizottsági tagok szakvéleménye, döntési javaslata alapján a bírálóbizottsági írásbeli szakvélemény és döntési javaslat kialakítása és e szakvéleménynek és döntési javaslatnak az eljárást lezáró döntést meghozó Társulás Elnöke elé terjesztése. A bírálóbizottsági munka során minden bírálóbizottsági tag a saját szakterületéért felel.
  3. A bírálóbizottság mindenekelőtt megvizsgálja, hogy a beérkezett és bírálat alá vont ajánlatok közül melyeket javasolja érvénytelennek és melyeket érvényesnek minősíteni. Ezt követően a bírálóbizottság – a közbeszerzési dokumentumokban meghatározott értékelési szempontok alapján – elvégzi az érvényesnek javasolt ajánlatok értékelését és az értékelés eredménye alapján rangsorolja az ajánlatokat, továbbá javaslatot tesz a nyertes ajánlattevő és eshetőlegesen a második legkedvezőbb ajánlattevő személyére. A javaslat megtételekor minden esetben figyelemmel kell lenni a rendelkezésre álló fedezet mértékére. Amennyiben az eljárásban a Kbt. 81. § (4)-(5) bekezdése alkalmazásra kerül, akkor az ajánlatok értékelése megelőzi azok bírálatát.
  4. A bírálóbizottság által kialakított szakvéleményt a bírálóbizottság elnöke írásbeli szakvéleményként és döntési javaslatként haladéktalanul a Társulás Elnöke elé terjeszti.
  5. A bírálóbizottság ülésén a bírálóbizottság és az eljáró munkacsoport tagjai, valamint a jegyző lehetnek jelen.
  6. A bírálóbizottság üléseit az elnök – akadályoztatása esetén az általa megbízott bírálóbizottsági tag – vezeti.
  7. A bírálóbizottság határozatképes, ha a tagok több mint fele jelen van, és a tagok között biztosítva van az előírt négyféle szakértelem. Szavazategyenlőség esetén az elnök szavazata dönt.
  8. A bírálóbizottság döntéseit határozatba foglalja. A határozatokat eljárásonként folyamatos sorszámozással kell ellátni. A határozatok jelölése a következő: az eljáró bírálóbizottság [a határozat sorszáma/évszám (hónap (római szám), nap (arab szám))] számú határozata.
  9. Minden szavazati joggal rendelkező bírálóbizottsági tagot egy szavazat illet meg.
  10. Amennyiben bármelyik bírálóbizottsági tag vagy meghívott személy a bírálóbizottság eljárása során szabálytalanságot vagy összeférhetetlenséget észlel, azt a bírálóbizottság elnökén keresztül haladéktalanul köteles jelezni a Társulás Elnökének, a bírálóbizottság elnöke esetében közvetlenül a Társulás Elnökének.
  11. A bírálóbizottsági tagoknak a közbeszerzési eljárással kapcsolatos írásba foglalt különvéleményét és/vagy szakmai indokolással ellátott bírálati lapját - amennyiben ezek alkalmazására sor kerül - csatolni kell a bírálóbizottság üléséről készült jegyzőkönyvhöz.

## Döntés, eredményhirdetés, szerződéskötés

* 1. A Társulás Elnöke a bírálóbizottsági szakvélemény és döntési javaslat alapján dönt a bírálat alá vont ajánlatok érvényességéről vagy érvénytelenségéről és az eljárás eredményességéről, illetőleg eredménytelenségéről. Ennek keretében megállapítja a nyertes ajánlattevőt és esetlegesen a második legkedvezőbb ajánlattevőt.
  2. A Társulás Szervezeti és Működési Szabályzatában meghatározott esetekben az eljárás eredményességét vagy eredménytelenségét megállapító döntés a Társulási Tanács hatáskörébe tartozik. Ebben az esetben a bírálóbizottság által elkészített szakvéleményt és döntési javaslatot a Társulás Elnöke terjeszti a Társulási Tanács elé.
  3. A Társulási Tanács Elnökének döntését követően a közbeszerzési referens haladéktalanul intézkedik a – külön jogszabályban meghatározott minta szerinti – összegezés elkészítéséről és megküldéséről.
  4. A közbeszerzési eljárás eredményeként megkötendő szerződést – a közbeszerzési dokumentumok részét képező szerződéstervezet, a benyújtott ajánlat, valamint tárgyalásos eljárás esetén a tárgyalásokon elhangzottak alapján – a közbeszerzési referens készíti el, kivéve, ha a közbeszerzési dokumentumokban szereplő szerződéstervezetet más (külső) jogi szakértő készítette.
  5. A közbeszerzési referens köteles gondoskodni a szerződés határidőben történő aláíratásáról. Az aláírt szerződésből egy példányt át kell adni az ajánlattevőként szerződő félnek (annak kérése esetén több példányt), egy példányt a Hivatal pénzügyi irodájának, egy példányt a közbeszerzési iratokhoz kell csatolni, valamint - ha a beszerzést részben vagy egészben pályázati forrásból fedezik -, egy példányt a pályázatért felelős munkatársnak kell átadni.
  6. A közbeszerzési referens az aláírást követően haladéktalanulgondoskodik az aláírt szerződésnek a Társulás honlapján, illetőleg az EKR-en keresztül a Közbeszerzési Hatóság által működtetett nyilvános elektronikus szerződéstárban (CoRe), illetve az EKR-ben történő elektronikus közzétételéről, szükség esetén az informatikai feladatokért felelős személy közreműködésével.
  7. A közbeszerzési referens az eljárás eredményéről szóló tájékoztatót legkésőbb a Kbt. 37. § (2) bekezdésében foglalt határidőben köteles megküldeni közzétételre. A közbeszerzési eljárás e hirdetmény közzétételével zárul le.

## A szerződés teljesítése, módosítása, a szerződések nyilvántartása, jogorvoslat

* 1. A közbeszerzési referens köteles figyelemmel kísérni a közbeszerzési eljárás eredményeképpen megkötött szerződés teljesülését és részt venni a szerződésszerű teljesítés ellenőrzésében, továbbá gondoskodik a szerződés teljesítésére vonatkozó adatok közzétételéről.
  2. A megkötött szerződések módosítására a Kbt. 141. §-ában meghatározott feltételek fennállása esetén kerülhet sor, a közbeszerzési referens tájékoztatása és felügyelete mellett. A közbeszerzési referens felelőssége – beleértve az esetleges jogorvoslati eljárás során történő marasztalás és az egyéb, más módon és címen érvényesíthető jogkövetkezményeket – a szerződésmódosítás jogalapjának Kbt. szabályainak megfelelő meghatározása. Amennyiben szabálytalanságot észlel, köteles azt írásban jelezni a Társulás Elnöke felé. A közbeszerzési referens köteles továbbá határidőben elkészíteni és közzétenni a szerződésmódosításról szóló Kbt. 37. § (1) bekezdés j) pontjában meghatározott tájékoztatót, valamint köteles gondoskodni a módosított szerződésnek a Társulás honlapján, illetőleg egyéb, jogszabály által előírt helyen történő közzététele iránt – szükség esetén az informatikai feladatokért felelős személy közreműködésével.
  3. A közbeszerzési eljárásokkal kapcsolatban kezdeményezett jogorvoslati eljárásokban, illetőleg az előzetes vitarendezés során a jogi képviselet ellátó személlyel, vagy anélkül, a közbeszerzési szakértelemmel rendelkező személy – ill. szükség esetén a bírálóbizottsági tag – közvetlenül, személyesen köteles közreműködni.

## Vegyes rendelkezések

* 1. Amennyiben a közbeszerzési referens, vagy a Marcali Közös Önkormányzati Hivatal bármely köztisztviselője közbeszerzési eljárás indokolatlan mellőzéséről szerez tudomást, köteles azt a Társulás Elnöke felé haladéktalanul írásban bejelenteni.
  2. Ahol jelen szabályzat ajánlattevőt ír, azon a Kbt. által meghatározott esetben részvételre jelentkezőt kell érteni.
  3. Szabálytalanság észlelése esetén a *Szervezeti integritást sértő események kezelésének eljárásrendjéről szóló szabályzatot* kell alkalmazni.
  4. Amennyiben jogorvoslati eljárás során a Közbeszerzési Döntőbizottság jogsértést állapít meg és esetlegesen bírságot szab ki, az eljárást meg kell indítani a felelősök, felelősségek megállapítása végett. Amennyiben jogorvoslati eljárásban a Közbeszerzési Döntőbizottság vagy az illetékes bíróság által jogerősen jogsértés kerül megállapításra az adott eljárásban részt vevő, de a jogsértésért nem felelős személy a Társulás Elnökétől igazolást kérhet arról, hogy az eljárásban nem az ő tevékenysége vezetett a jogsértésre.
  5. Jelen módosított szabályzatot 2025. december 15. napjától kell alkalmazni.

Marcali, 2025. december 15.

…………………………….

Bereczk Balázs

Társulás Elnöke*1. számú m elléklet*

*Marcali Kistérségi T öbbcélú Társulá s Közb eszerzési Sza bályza tához*

# TITOKTARTÁSI ÉS ÖSSZEFÉRHETETLENSÉGI NYILATKOZAT

**közbeszerzési eljárás előkészítése/bírálata/eljárást lezáró döntése[[1]](#footnote-1) tekintetében**

Ajánlatkérő megnevezése: …………………………………………………………….

Közbeszerzési eljárás megnevezése, tárgya: …………………………………………

Közbeszerzési eljárás típusa, eljárási rendje: ………………………………………….

Nyilatkozó személy

családi és utóneve: ……………………………………………………………..

születési dátuma: ……………………………………………………………….

Ajánlatkérő szervezetben betöltött szerepe, beosztása: ……………………………………

közbeszerzési eljárásban betöltött szerepe:[[2]](#footnote-2) ……………………………………

Alulírott nyilatkozom, hogy a közbeszerzésekről szóló 2015. évi CXLIII. törvény (továbbiakban: Kbt.) 25. § szerinti összeférhetetlenségi szabályokat[[3]](#footnote-3) megismertem, az ajánlatkérő erre vonatkozó írásbeli tájékoztatását megkaptam és megismertem, és ennek tudatában teszem meg jelen nyilatkozatot.

Tudomásom szerint velem szemben

- a Kbt. 25. § szerinti valamely összeférhetetlenség vagy annak kockázata: fennáll/nem áll fenn[[4]](#footnote-4)

Amennyiben az összeférhetetlenség vagy annak kockázata fennáll, annak oka: ……………………………………………………………………………………………..…….

…………………………………………………………………………………………………..

Kijelentem és vállalom, hogy amennyiben a Kbt. 25. § szerinti összeférhetetlenségi helyzet vagy annak kockázata velem szemben jelen nyilatkozat megtételét követően felmerül, azt az összeférhetetlenségi helyzet felmerülését követően haladéktalanul jelezni fogom írásban a közbeszerzési szabályzat 22.G. pontjában foglalt előírások szerint. Továbbá vállalom, hogy az összeférhetetlenségi helyzet feltárásában és orvoslásában az ajánlatkérővel együttműködöm, vele minden szükséges információt megosztok.

Kijelentem továbbá, hogy a tudomásomra jutott információkat, adatokat, különösen a Kbt. 44. § szerinti üzleti titokkal érintett iratokat bizalmasan kezelem, azokat sem a közbeszerzési eljárás befejezése előtt, sem azt követően jogosulatlan személy tudomására nem hozom. Tudomásul veszem, hogy mint az ajánlatkérő által az eljárásba bevont személy, a közbeszerzési dokumentumokkal kapcsolatosan tájékoztatást arra nem jogosult személynek írásban, telefonon, vagy szóban sem adhatok. Tudomásul veszem, hogy a sajtó és az egyéb érdekeltek tájékoztatására a Társulás elnökének van hatásköre.

A tárgyi közbeszerzési eljárást illetően *a közbeszerzésről* szóló 2015. évi CXLIII. törvény (továbbiakban: Kbt.) 27. § (3) bekezdése szerinti megfelelő szakértelemmel rendelkezem. (E kitétel a szavazati joggal nem rendelkező bírálóbizottsági tagra, ill. a döntéshozóra nem vonatkozik.)

A Kbt. 27. §-ára figyelemmel ismerem a tárgyi közbeszerzési eljárás dokumentálásának rendjét, felelősségi körét.

Hozzájárulok ahhoz, hogy személyes adataimat az ajánlatkérő – *az információs önrendelkezési jogról és az információszabadságról szóló 2011. évi CXII.* törvény vonatkozó rendelkezéseinek megfelelően – kezelje.

Ismerem, és az eljárás során magamra nézve kötelezőnek elfogadom az ajánlatkérő közbeszerzési eljárásaira vonatkozó előírásokat.

Kelt: ………………………

……………………………………

aláírás

*2. szá mú m elléklet*

*Marcali Kistérségi T öbbcélú Társulá s Közb eszerzési Sza bályza tához*

# Közbeszerzési eljárás felelősségi rendje

A közbeszerzési eljárásokban alkalmazandó alábbi, Kbt. 27. § (1) bek. szerinti felelősségi rend pontosítja és elhatárolja a jelen szabályzat főszövegében meghatározott feladat- és felelősségi köröket.

### A Társulás Elnöke kizárólagos jogai és felelőssége

1. A szakértői munkacsoport és a bírálóbizottság tagjainak kijelölése (felelős azért, hogy a kijelölt tagok a közbeszerzés tárgya szerinti szakmai, közbeszerzési, jogi és pénzügyi szakértelemmel rendelkezzenek).
2. Döntés a szakértői munkacsoport, avagy a bírálóbizottságtagjai személyében történő változásróls.
3. A Kbt. 115. §-a szerinti eljárásban az ajánlattételre felkért gazdasági szereplők körének meghatározása.
4. Köteles gondoskodni a külsős felelős akkreditált közbeszerzési szaktanácsadó/állami közbeszerzési szaktanácsadó megbízási szerződésének megkötéséről, az abban foglalt megbízási díj kifizetéséről.
5. A bírálóbizottsági szakvélemények, döntési javaslat(ok) kézhezvételét követően a döntések meghozatala.
6. A Társulás Elnöke döntéseit önállóan hozza. Jogosult figyelmen kívül hagyni a bírálóbizottság vagy tagjainak javaslatait és a munkacsoport szakembereinek szakterület szerinti állásfoglalásait. Ez esetben azonban a döntéséért kizárólagosan felel.
7. A Társulás Elnöke a soron következő társulási tanácsi ülésen köteles beszámolni a lefolytatott közbeszerzési eljárás főbb adatairól, az eljárás eredményeként megkötött szerződés lényegesebb feltételeiről.
8. A Társulás Szervezeti és Működési Szabályzatában meghatározott esetben a bírálóbizottsági szakvélemények, döntési javaslat(ok) előterjesztése a döntésre jogosult Társulási Tanács felé.
9. A Kbt. 36. § (2) bekezdésében foglalt rendelkezések nyilvánvaló megsértésének észlelése vagy annak alapos okkal való feltételezése - vagy e rendelkezések megsértéséről vagy annak alapos okkal való feltételezéséről a jelen közbeszerzési szabályzatban foglaltak alapján hozzá érkező jelzés - esetén a Gazdasági Versenyhivatal értesítése.
10. A 22.I. pont szerinti összeférhetetlenségi gyanú felmerülése esetén szükséges vizsgálat lefolytatása.

### A szakértői munkacsoport tagjainak felelőssége, valamint jogai és kötelezettségei

1. A munkacsoport tagjai kötelesek minden esetben a vonatkozó jogszabályok szerint, valamint a jelen közbeszerzési szabályzat alapján eljárni. A munkacsoport valamennyi tagja köteles a Kbt., illetve a jelen szabályzat szabályait a szükséges mértékig ismerni. A szükséges mértéket a tagok saját maguk állapítják meg azzal, hogy minden tag köteles a rá vonatkozó (szakértelme szerinti) szabályokkal, valamint az alapvető előírásokkal tisztában lenni.
2. A munkacsoport valamennyi tagja köteles az eljárás főbb iratait megismerni, a szakértelme szerinti iratokat kellő körültekintéssel áttanulmányozni.
3. Valamennyi tag köteles a Kbt. 36. § (2) bekezdése rendelkezéseinek betartását figyelni (kartellezés tilalma).
4. A munkacsoport, mint testület kizárólagosan felelős azon kérdésekben, amelyek a közbeszerzési eljárás során speciális szakértelmet igényelnek.
5. Amennyiben egy szakértelmet érintő területen a munkacsoport tagjai közül többen rendelkeznek szakértelemmel, úgy a szakértelemmel rendelkező tagok külön-külön, a saját maguk által teljesített részért felelnek.
6. Feladatkörében a munkacsoport, a közbeszerzési eljárás megfelelő előkészítése érdekében, felméri az ajánlatkérői igényeket, és elvégzi a beszerzés tárgya szerinti helyzet-, illetve piacfelmérést, a közbeszerzés becsült értékének felmérését.
7. A munkacsoport tagjainak a műszaki tartalom, bírálati szempont és bírálati részszempontok, általános joggyakorlat során alkalmazott szerződéses feltételek vonatkozásában a Kbt. és a közbeszerzési eljárásra vonatkozó egyéb jogszabályok betartása érdekében figyelmeztetési kötelezettségük van a közbeszerzési referens felé, amennyiben ezen feltételek jogellenessége nyilvánvalóan megállapítható és arról tudomást szereznek.
8. A munkacsoport tagjai azon speciális szakértelmet, szaktudást igénylő kérdések megítélése tekintetében, amely saját szakértelmükön túlmutat, figyelmeztetési kötelezettséggel nem tartoznak, annak megítélése a bírálóbizottság tagjainak, az ajánlatkérő által az eljárásba bevont szakértőknek és a döntéshozónak a feladata.

### A szakértői munkacsoport tagjainak egymás közötti feladatmegosztása

1. A közbeszerzési referens köteles a közbeszerzési dokumentumok részét képező szerződéstervezetet elkészíteni, kivéve, ha a Társulás Elnöke – különösen a szerződés elkészítéséhez szükséges speciális jogi szakértelemre tekintettel – a szerződéstervezet elkészítésére külső jogi szakértőt vesz igénybe.
2. A közbeszerzési referens jogosult a külső jogi szakértő által készített szerződés-tervezetet észrevételezni, javaslatokkal ellátni. Amennyiben nyilvánvaló hibát észlel, úgy köteles ezt jelezni.
3. A közbeszerzési referens az eljárás előkészítése során köteles az adott beszerzésre vonatkozó jogszabályi előírások összegyűjtésére, amelyet a munkacsoport tagjai az eljárás során folyamatosan figyelemmel kísérnek.
4. A jogi szakértelemmel rendelkező munkacsoport tagköteles felhívni a közbeszerzési referens, vagy szükség esetén a Társulás Elnöke figyelmét, amennyiben az eljárás során olyan ajánlatkérői, illetve ajánlattevői magatartást, cselekményt észlel, amely nyilvánvalóan jogszabályellenes.
5. A közbeszerzési referens és a jogi szakértelemmel rendelkező munkacsoport tag nem tehető kizárólagosan felelőssé azokban az esetekben, ahol az általa adott jogi tájékoztatás vagy figyelemfelhívás kapcsán hivatkozott jogértelmezés hiányos vagy nem egyértelmű, vagy ellentmondásos (pl. döntőbizottsági határozatok, bírósági határozatok). Ezekben az esetekben az ellentmondásokra, jogértelmezési lehetőségekre fel kell hívni a munkacsoport figyelmét, melynek alapján a munkacsoport dönt, amely döntésről a munkacsoport egyúttal jelzéssel él a bírálóbizottság és a Társulás Elnöke felé.
6. A munkacsoport tagok jogosultak részt venni a közbeszerzési eljárási cselekményeken és kötelesek részt venni mindazon eljárási cselekményeken, amelyek az általuk képviselt szakértelmet igénylik, így pl. a jogi szakértelemmel rendelkező munkacsoport tag köteles részt venni minden olyan közbeszerzési eljárási cselekményen, amely jogi szakértelmet igényel (különösen jogi kérdéseket érintő egyeztetések, tárgyalások).
7. A pénzügyi, adójogi, számviteli tárgyú, speciális szakértelmet igénylő jogszabályok, valamint a szerződéstervezetben és mellékleteiben szereplő számítások, összesített és tételes áradatok, árkövetési rendelkezések esetében a munkacsoport pénzügyi szakértelemmel rendelkező tagja felelős.
8. A pénzügyi szakértelemmel rendelkező tag ellátja továbbá a munkacsoport pénzügyi szakértelmet igénylő feladatait.
9. A közbeszerzési referens felelős a közbeszerzési eljárás szabályszerű – a Kbt., valamint a jelen szabályzat előírásainak megfelelő – lefolytatásáért. Köteles ismerni a Kbt-t és a vonatkozó közbeszerzési jogszabályokat, a munkakörére és a feladatkörére vonatkozó jogszabályokat és egyéb szabályokat.
10. A közbeszerzési referens feladatkörében:
    1. helyiséget biztosít a konzultációkhoz, részt vesz a konzultációkon,
    2. ellátja az ajánlatok/részvételi jelentkezések bontásához kapcsolódó feladatokat
    3. elkészíti – szükség esetén a beszerzés tárgya szerinti szakember szakmai támogatásával – a bírálóbizottsági ülések, valamint az egyes eljárási cselekmények jegyzőkönyvét, határidőben gondoskodik azok EKR-ben történő rögzítéséről, közzétételéről, megküldéséről,
    4. az ajánlattevők részére kiegészítő tájékoztatást nyújt, szükség esetén részt vesz a helyszíni bejáráson,
    5. megszervezi és koordinálja a tárgyalásokat, beleértve a technikai feltételek biztosítását is,
    6. elkészíti az eljárás valamennyi Kbt.-ben előírt dokumentumát,
    7. elkészíti az ajánlat részeként benyújtandó igazolások, nyilatkozatok jegyzékét,
    8. gondoskodik az eljárás során keletkezett dokumentumok megfelelő tárolásáról, őrzéséről,
    9. a Kbt-ben és a jelen szabályzatban feladatkörébe utalt közzétételi feladatokat ellátja, szükség esetén az informatikai feladatokért felelős személy közreműködésével,
    10. a szakértői munkacsoport bevonásával a rendelkezésre álló elektronikus nyilvántartásokban ellenőrzi az ajánlattevőkre vonatkozó egyes tényeket, adatokat, elvégzi a kizáró okok fenn nem állásának vizsgálatát, az ajánlattevők alkalmasságának előzetes vizsgálatát,
    11. amennyiben szabálytalanságot észlel a munkacsoport vagy a bírálóbizottság munkájában, köteles jelezni a Társulás Elnökének,
    12. a jelen szabályzatban meghatározott módon és terjedelemben figyelemmel kíséri a Kbt. 36. § (2) bekezdése szerinti kartellezési tilalom betartását, és annak észlelése esetén jelzi ezt a Társulás Elnökének,
    13. gondoskodik az előírt dokumentálási kötelezettségek teljesítéséről, valamint a közbeszerzési eljárások teljes iratanyagának – az esetlegesen EKR rendszeren kívül lefolytatott eljárásokat is ideértve - az EKR rendszerbe történő feltöltéséről,
    14. elvégzi a titoktartási és összeférhetetlenségi nyilatkozatok 22.H. pont szerinti ellenőrzését,
    15. közreműködik a 22.I. pont szerinti összeférhetetlenségi gyanú felmerülése esetén szükséges vizsgálat lefolytatásában,
    16. gondoskodik a támogatásból megvalósuló közbeszerzések esetén a kapcsolódó – jogszabály vagy támogatási szerződés által megkövetelt - ellenőrzés teljes körű lefolytatásáról,
    17. ellátja mindazon feladatokat, amelyeket a jelen szabályzat a feladataként nevesít.
11. A közbeszerzési dokumentumok jogszerűségéért az annak jóváhagyását végző személy felel, amely felelősség kiterjed az esetleges jogorvoslati eljárásban a Kbt. 165. § (3) bekezdés *d)* pontja alapján felelős személyt illető személyi bírság terhének viselésére is.

### A bírálóbizottság elnökének felelőssége, valamint jogai és kötelezettségei

1. Köteles a jelen szabályzat szerint rábízott feladatokat ellátni.
2. Amennyiben az eljárás előkészítése során, vagy az eljárás egyéb szakaszában különvélemény merül fel, arról a Társulás Elnökét tájékoztatja.
3. Köteles a bírálóbizottság ülésének jegyzőkönyvét aláírni.
4. A Társulás elnökét érintő 22.I. pont szerinti összeférhetetlenségi gyanú felmerülése esetén szükséges vizsgálat lefolytatása.
5. Egyebekben a bírálóbizottság tagjaira vonatkozó szabályok alkalmazandók.

### A bírálóbizottság tagjainak felelőssége, valamint jogai és kötelezettségei

1. A bírálóbizottság egyes tagjai közötti szakmai felelősséget a tagok szakértelme határozza meg. A bírálóbizottság tagjainak szakértelmét a bírálóbizottság kijelöléséről szóló dokumentumban nevesíteni kell.
2. A bírálóbizottsági tagok bármely kérdésre vonatkozó, írásba foglalt különvéleményét csatolni kell az eljárás eredményéről szóló, a bírálóbizottság által készített döntési javaslatot tartalmazó irathoz.
3. A döntési javaslathoz csatolni kell továbbá a bírálóbizottság tagjainak előzetesen indokolással ellátott bírálati lapját, amennyiben azok alkalmazására az eljárásban sor kerül.
4. A bírálóbizottsági tagok a saját szakértelmükön túlmutató, speciális szakértelmet, szaktudást igénylő kérdések megítélése tekintetében figyelmeztetési kötelezettséggel nem tartoznak.
5. Ha a bírálóbizottság tagja észleli, hogy az eljárás bármely szakaszában nyilvánvaló szabálytalanság vagy jogszabálysértés történt, azt köteles haladéktalanul jelezni a Társulás Elnöke felé, az elbírálás szakaszában a bírálóbizottság elnökén keresztül. A bírálóbizottsági tag felelősséggel tartozik mindazon jogszabálysértésért, amelyről nyilvánvaló, hogy az eljárás folyamán tudomást szerzett és nem jelezte a fentieknek megfelelően.

***Az EKR-ben történő regisztrációra jogosultak köre***

1. A Marcali Kistérségi Többcélú Társulást, mint ajánlatkérőt (a továbbiakban: ajánlatkérő) az EKR-ben az ajánlatkérő nevében a közbeszerzési referens jogosult regisztrálni.

2. A közbeszerzési referens az ajánlatkérő adataiban bekövetkezett változásokat legfeljebb két munkanapon belül köteles az EKR rendszerben rögzíteni.

3. A közbeszerzési referens rendelkezik az EKR-ben az ajánlatkérő nevében a super useri jogosultsággal.

***Az ajánlatkérő nevében az EKR alkalmazására vonatkozó jogosultságok gyakorlásának rendje***

1. A közbeszerzési referens, mint super user jogosult az ajánlatkérő nevében valamennyi eljáráshoz kapcsolódó és konkrét eljáráshoz nem kapcsolódó cselekmény teljes körű elvégzésére az EKR felületen.

2. A közbeszerzési referens, mint super user jogosult az ajánlatkérő szervezethez történő csatlakozási kérelmek jóváhagyására, az egyes eljárások esetében a munkacsoport, a bírálóbizottsági tagok, az esetlegesen közreműködő felelős akkreditált közbeszerzési szaktanácsadó vagy állami közbeszerzési szaktanácsadó, a Társulás Elnöke, a jegyző és az aljegyző valamint az ellenőrző szervek képviselői részére a hozzáférési jogosultságok megadására. Minden hozzáférési jogosultság legfeljebb az adott személy feladatának ellátásához feltétlenül szükséges legkisebb mértékig adható ki.

3. A közbeszerzési referens jogosult és egyben köteles valamennyi közbeszerzési eljárás esetében az adott eljárásban nem az EKR rendszeren belül generált dokumentumokat haladéktalanul feltölteni az EKR rendszerbe és folyamatosan gondoskodni róla, hogy az EKR adat- és dokumentumtartalma valamennyi eljárás esetében naprakész legyen.

# 

1. A nem kívánt rész törlendő! [↑](#footnote-ref-1)
2. Például bírálóbizottsági tag; jogi, pénzügyi, közbeszerzési, közbeszerzés tárgya szerinti szakértelmet biztosító személy; felelős akkreditált közbeszerzési szaktanácsadó, állami közbeszerzési szaktanácsadó, döntéshozó, stb. [↑](#footnote-ref-2)
3. Kbt. 25. § (2) Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy írásban köteles nyilatkozni arról, hogy vele szemben fennáll-e bármely olyan körülmény, amely az e § szerinti összeférhetetlenséget eredményezhet. Ha e személy a közbeszerzési eljáráshoz kapcsolódó több folyamatban (eljárás előkészítése, ajánlatok és részvételi jelentkezések bírálata, a közbeszerzési eljárás eredményéről szóló döntés meghozatala) is részt vesz, az érintett személynek a nyilatkozatot valamennyi folyamathoz kapcsolódóan meg kell tennie. Ha az összeférhetetlenség vagy annak kockázata a nyilatkozat megtételét követően merül fel, az érintett személy köteles ezt haladéktalanul bejelenteni az ajánlatkérő részére.

   (3) Ha a (2) bekezdés szerinti cselekmények vagy bármely más forrásból származó információ alapján felmerül az összeférhetetlenség kockázata, az ajánlatkérő köteles megvizsgálni az összeférhetetlenség fennállását.

   (4) Összeférhetetlenség áll fenn akkor, ha az ajánlatkérő részéről az eljárással vagy annak előkészítésével kapcsolatos tevékenységbe bevont vagy az eljárás eredményét befolyásolni képes személy – ide értve a közbeszerzési szolgáltatót, valamint az általa foglalkoztatottakat is – közvetve vagy közvetlenül olyan pénzügyi, gazdasági vagy egyéb személyes érdekeltséggel rendelkezik, amely úgy tekinthető, hogy befolyásolja funkcióinak pártatlan és tárgyilagos gyakorlását.

   (5) Vélelmezni kell, hogy fennáll a (4) bekezdés szerinti összeférhetetlenség, ha a (4) bekezdés szerinti személy

   a) a közbeszerzési eljárásban ajánlattevőként, részvételre jelentkezőként, alvállalkozóként részt vesz vagy az alkalmasság igazolásában részt vesz;

   b) a közbeszerzési eljárásban ajánlattevőként, részvételre jelentkezőként, alvállalkozóként vagy az alkalmasság igazolásában részt vevő szervezetként részt vevő gazdasági szereplő tagja, vezető tisztségviselője, felügyelőbizottságának tagja, cégvezetője vagy alkalmazottja; vagy

   c) az a) vagy a b) pontban meghatározott személyek hozzátartozója. [↑](#footnote-ref-3)
4. A megfelelő rész aláhúzandó! [↑](#footnote-ref-4)